# אנגאדה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
האי אנגאדה

אנגאדה (באנגלית: Anegada) הוא הצפוני מבין איי הבתולה הבריטיים שבאיי הבתולה. האי אונגאדה נמצא כ-22 ק"מ צפונית לאי וירג'ין גורדה, והוא היחיד מבין האיים שלא נוצר כתוצאה מפעילות געשית. האי הינו אטול העשוי אלמוגים ואבן גיר.

## [עריכה] גאוגרפיה

בשל היות האי שונית אלמוגים, בניגוד לשאר איי הבתולה ההרריים, האי הינו שטוח ומישורי, ושיא גובהו כ-10 מטרים מעל פני הים. מקור שמו של האי פירושו "הארץ הטבועה", בשל היותו שטוח.

תלום האי מתחנת החייל.

שטחו של האי 38 קמ"ר, והוא הגדול באיי הבתולה הבריטיים, אולם מתגוררת בו אוכלוסייה מועטה ביותר - כ-200 תושבים, מרביתם גרים בעיירה הנקראת "היישוב" (The Settlement) - העיירה היחידה באי.

## [עריכה] כלכלה

כלכלת האי מתבססת על תיירות. מידי יום מגיעים לאי כ-200 תיירים (ומכפילים את אוכלוסיית האי). כמו כן, תושבים רבים מתפרנסים מדייג, בעיקר דייג סרטנים.

הייחוד התיירותי של האי הוא נידחותו. התיירים באים לחופי האי, שבשל מספר התיירים המועט יחסית בהם, מאפשרים לתיירים לשהות בבדידות על החוף.

אל האי ניתן להגיע דרך שדה התעופה אוגוסט ג'ורג' ובאמצעות מעבורות.

## [עריכה] שוניות אלמוגים

### [עריכה] שונית הורסשו

שונית הורסשו, דרומית מערבית לאי

בקירבת האי מצוייה שונית הפרסא (שונית הורסשו - "Horseshoe Reef") - הגדולה בשוניות הים הקריבי, והשונית השלישית בגודלה על פני כדור הארץ.

בשל מיקומה של השונית, יש קושי רב להגיע בספינה את האי אנגאדה, ועל כן ספינות טיולים ממעטות להגיע אל האי.

מאות ספינות נטרפו על השונית[1], ועל כן היא מהווה אתר צלילה פופולרי.

## [עריכה] חי וצומח

במרכז האי אנגאדה מצוי אגם מלח בו גדלים צמחיה ובעלי חיים ייחודיים. עד שנות ה-40 של המאה ה-19 חיו באזור מושבות של אלפי ציפורי פלמינגו אולם בשל צייד נרחב נעלמו הציפורים מהאזור. כיום מנסים להשיב את הציפורים הללו לסביבתן הטבעית. על אף היותן מושבות הציפורים אטרקציה תיירותית, מנסים השלטונות להגן על המושבות ולהגביל את מספר המבקרים.

בעל חיים נוסף המצוי בסגנת הכחדה הוא איגואנת הסלע הייחודית לאנגאדה - Cyclura pinguis. כמו כן מצויים באי צבי ים נדירים וכמה מיני סרטינים ייחודיים. סביב האי נפוצות הקונכיות והסרטנים.

במשטחי העשב באי רועות פרות ועיזים.

## [עריכה] מקורות

1. ^ מאמרו של טייג בליטמאן בנושא

## [עריכה] קישורים חיצוניים

- מפת אנגאדה
- ניווט ימי לאנגאדה

מקור: http://he.wikipedia.org../../../%D7%90/%D7%A0/%D7%92/%D7%90%D7%A0%D7%92%D7%90%D7%93%D7%94.html

קטגוריות: איי הבתולה הבריטיים | איים בים הקריבי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Galego
- Nederlands
- 日本語
- Српски / Srpski